लाफ्टर शो में कानपुर से हंसाने गुदगुदाने पहुंचे लाफ्टर मास्टर लक्ष्य निगम एवं अर्पित सैनी ने सभी दर्शकों को हंसा हंसा कर लोटपोट कर दिया। लाफ्टर शो के दौरान लक्ष्य निगम ने कई राजनेताओं की आवाज निकाल दर्शकों को खूब हंसाया। तो वहीं अर्पित सैनी ने कई कलाकारों की नकल कर दर्शकों को खूब गुदगुदाया। लाफ्टर शो के मध्य तिलहर से चलकर आई बाप बेटे की जोड़ी प्रमोद मिश्रा और उद्धव मिश्रा ने दर्शकों को अपने एक्ट से खूब हंसाया व दर्शकों का मनोरंजन किया। तकरीबन 3 घंटे चले लाफ्टर शो में दर्शकों का खूब मनोरंजन हुआ। सभी कलाकारों ने उपस्थित दर्शकों का स्वस्थ मनोरंजन पेश किया। क्रिएटिव आर्ट ग्रुप के प्रबंध निदेशक नरेंद्र सक्सैना ने बताया कि महोत्सव के तीसरे दिन आज बुधवार को प्रातः 11:00 बजे से किड्स माडलिंग, फैंसी ड्रेस का आयोजन किया जाएगा एवं शाम को 6:00 बजे से म्यूजिकल नाइट "एक शाम आपके नाम" का आयोजन किया जाएगा। जिसमें जितने भी बॉलीवुड के लेजेंड्स सिंगर हुए हैं। उनके गीत स्थानीय कलाकारों द्वारा पेश किए जाएंगे। कार्यक्रम में ए पी सिंह, पंकज भार्गव, दीप श्रीवास्तव, संजय चोपड़ा, इंजीनियर स्नूज गुप्ता, गौरव, राजेश अग्रवाल, विक्रांत सक्सेना, किशोर गुप्ता, हरिशरण बाजपेयी मौजूद रहे। कार्यक्रम को सफल बनाने में संयोजक अनूप कुमार, सह सयोंजक राहुल मिश्रा, कार्डिनेटर हर्ष कुमार, मानसी भटनागर, शिवि गुप्ता, इमरान का विशेष योगदान रहा। इस कार्यक्रम में डॉ. रजत अग्रवाल, लायंस क्लब सुगंध की अध्यक्षा लॉयन डॉ टीना अग्रवाल, वंदना एक्सक्लुसिव शोरूम के स्वामी संजय अग्रवाल, आदि अतिथि मौजूद रहे। कार्यक्रम का संचालन प्रबंध निदेशक नरेंद्र सक्सेना ने किया।